Elkay Gourmet Drop In/Self Rimming Steel Kitchen Sink LRAD221965R4 Lustertone | SUPPLY.com
/ Elkay LRAD221965R4 Oranjerivier: Oesskade boere hier se voorland | Netwerk24
Deur Cheréne Pienaar 08 November 2019 06:08
Besliste oesskade en planne om die waterkrisis te oorkom is aan die orde van die dag by Aliwal-Noord in die Oos-Kaap, waar die Oranjerivier botstil staan.
Jakkie van Zyl, voorsitter van die Maletswai-sakekamer, sê hul harte gaan uit na die boere in dié distrik wat weens dié krisis geldelik ernstige skade gaan ly.
“Dit is heeltemal te vroeg om ’n aanduiding te gee oor bedrae en persentasies, maar daar is een boer wat baie spilpunte het en dit ís vir hulle ’n probleem.”
Links is die Vrystaat, regs die Transkei. Hierdie kloof, sê boere, sou ideaal wees vir ’n reusedam wat ’n uitkoms vir hulle sou wees. Foto: Marius Bekker
Hy het Donderdag met boere en die distriksmunisipaliteit vergader om oplossings te bespreek en was positief oor die planne wat daaruit voortgevloei het.
“Dit is nie net slim ingenieurspraatjies nie, maar praktiese stappe wat gedoen kan word om die waterkrisis op te los.”
Die munisipaliteit doen sy deel met die noodplan van die warmbronne op die dorp. Inwoners is wel bekommerd of dié water altyd veilig is.
Die Oranjerivier is aan die opdroog by Aliwal-Noord in die Oos-Kaap. Foto: Marius Bekker
“Vanuit die boorgate word water met vragmotors en tenks na dele sonder strukture gekarwei, hoewel die water baie min is.
“As ons dus weer só ’n krisis kry, sal dit vir almal makliker wees.”
Sputnik Ratau, woordvoerder van die departement van menslike nedersettings, sê Verbeeldingskraaldam, die dam wat die regering al jare beplan om buite die dorp te bou, sal eers teen 2035 voltooi word.
Boere sê slegs ’n groot opgaardam sal die krisis kan verhoed. Intussen verdroog die lusern-oeste op die lande. Dit kan ’n groot probleem wees as die reën wegbly en veeboere in die Vrystaat, Noord-Kaap en Karoo dringend noodvoer benodig.
Terwyl die ongunstige klimaat in die meeste dele van die land voortduur, sê Ratau, sal hierdie dam ideaal wees om nog water en opbrengs van die Oranjerivierstelsel te bring.
Dit kan egter eers gebou word wanneer die Vioolsdriftdam laer af in die Oranjerivier voltooi is. Suid-Afrika en Namibië kyk glo saam na planne vir dié dam.
Hoewel die damme, wat die meeste van die stedelike gebiede se water voorsien, op redelike vlakke is, is daar groeiende kommer dat die begin van ’n reusedroogte die land bedreig.
Johan van den Berg, klimatoloog van Santam Landbou, sê daar is ’n moontlikheid vir reën in die tweede week van November oor die sentrale en oostelike dele van die somerreënvalgebied.
“Toestande vir reën behoort teen die middel na die tweede deel van die somer, Desember tot April, te verbeter.”
Een van die hoofpype wat water na die dorp lei, het so gelek dat daar geen watertoevoer was nie. AfriForum het Donderdag gehelp om die probleem op te losFoto: Verskaf
Meer oor: Santam Landbou | Johan Van Den Berg | Aliwal-Noord | Landbou | Waterkrisis | Omgewing | Boere